Andres Kull

Andres Kull (sündinud 5. detsembril 1970) on Eesti laskesportlane. 

Ta on viiekordne Eesti meister jahilaskmises 2010–2014 ning oli Eesti parim meeslaskur 2012. ja 2013. aastal.

Andres Kull on pärit Tõrvast. Laskespordiga tegeleb juba 31 aastat ning nooremana tuli ta mitmel korral Nõukogude Liidu juunioride meistriks. Laskespordiga tegeleb ka Andrese vanem vend Arno Kull.

Saavutused 
 Isiklik rekord Eesti meistrivõistlustel (23.–24. augustil 2014 Männikul) – 125 märgist 122
 2016 – Eesti karika võitja jahilaskmises (Eesti karika- ja noorte meistrivõistlus) 115 tabamust 125-st
 2016 – maailma karikavõistluste 28. koht (13.–25. aprillil Brasiilias Rio de Janeiros, 74 võistlejat) – 113 tabamust 125-st
 2016 – Euroopa meistrivõistluste 12. koht (7. juulil 2016 Itaalias) – 119 märki 125-st, finaalipääsust jäi puudu üks tabamus

 2017 – Eesti meister jahilaskmises – 117 tabamust 125-st + finaali 44 tabamust on ühtlasi ka uus Eesti rekord
 2017 – Euroopa meistrivõistluste 20. koht – Bakuus – 115 tabamust 125-st
 2017 – Polar Grand Prix' 1. koht – Soomes – 115 tabamust 125-st
 2017 – Eesti karika võitja jahilaskmises – 111 tabamust 125-st 

Veel saavutusi
 Suurmeister jahilaskmises 
 Mitmekordne NSV Liidu juunioride meister
 1994 – maailma karikavõistluste etapil Egiptuses 7. koht
 2011 – Euroopa karikavõistluste üldarvestuse 2. koht
 2013 – Euroopa meistrivõistlustel Saksamaal 14. koht
 2010, 2011, 2012, 2013, 2014 – Eesti meister jahilaskmises
 2012, 2013 – Eesti parim meeslaskur
 2014 – maailmameistrivõistluste 24. koht
 2015 – Küprose Grand Prix' 5. koht

Algusaastad 
Andres täitis 1984. aastal esimesena noorima sportlasena Nõukogude Liidus meistersportlase normatiivi. Ta tegi seda lausa kaks korda, enne kui saavutus ametlikult kinnitati, sest alla 16-aastastel ei läinud tulemused arvesse.

Aastatel 1989–1991 teenis Andres Kull aega Vilniuses nõukogude sõjaväes, millest suurema osa ajast viibis jahilaskmise võistlustel ja treeningulaagrites üle Nõukogude Liidu.

Eesmärgid aastateks 2017–2020 

2017. aastal on Andresel eesmärk võistelda maailmakarikavõistlustel Indias, Mehhikos, Küprosel ja Saksamaal, Euroopa meistrivõistlustel Aserbaidžaanis Bakuus ja maailmameistrivõistlustel Venemaal Moskvas.

Andrese eesmärgiks on jõuda 2020. aastal Tokyo olümpiamängudele. Erinevalt teistest spordialadest ei mängi jahilaskmises vanus rolli ning pigem tulevad head tulemused aastatepikkuse kogemusega.

Töö ja hobid 
Andres Kull töötab G4S Eestis, olles 2001. aastast ametis autohooldespetsialistina ja 2014. aasta lõpust haldusspetsialistina. Turvavaldkonnaga on ta olnud seotud kogu töise elu. 1993. aastal sai tema karjäär alguse Hansapangas rahavedajana ja sealt edasi 1997. aastal endise Sularahakeskuse rahaveo vahetuse ülemana. 

Andres on spordivälisel ajal kirglik jahimees, kuid peab oluliseks vastutustundlikku jahtimist. Jahil käimine on olnud Kullide peretraditsioon, isaga ja koos vanema vennaga sai väiksest saati jahil kaasas käidud. Lisaks jahtimisele meeldib Andresele ka kalastamine, kuid selleks jääb palju vähem aega.

Isiklikku 
Andresel on 3 last: tütred Lisett-Kristlyn ja Anett ning poeg Ander. Koos käiakse jalgratastega sõitmas ja Eestimaad avastamas. Suviti veedavad pere noorimad sageli aega vanavanemate juures Andrese lapsepõlvekodus Tõrvas.

Viited

Välislingid 
 Andres Kulli Facebooki leht
Meediakajastus
 Andres Kull võitis Vilniuses Euroopa Karikavõistluse etapi, Eesti Laskurliit 4. juuli 2011
 Andres Kull võitis Finlandia GP, Eesti Laskurliit 11. juuni 2012
 Kull saavutas jahilaskmises EM-il 14. koha, sport.err.ee 1. august 2013
 Andres Kull kaevikrajal 14., Eesti Laskurliit, 2. august 2013
 Inešin ja Kull võitsid Eesti meistritiitli, sport.err.ee 1. september 2013
 Eesti meistriks krooniti Andres Kull, sport.err.ee 18. september 2013
 Eesti Laskurliit kuulutas välja aasta parimad sportlased, sport.err.ee 16. detsember 2013
 Andres Kull – Kulli pilguga mees, G4S Eesti leht G4S Press, mai-juuni 2014
 Laskesportlane Andres Kull valmistub olümpiaks!, Reporter 17. juuli 2014
 Kull: esmalt olümpiale, seal medalile, Postimees 18. juuli 2014
 Jahilaskur Andres Kull võttis kirbule Rio olümpia, Õhtuleht 18. juuli 2014
 Eesti jahilaskjad said MMi peaproovil kaks esikohta, Postimees 4. august 2014
 Jahilaskjad Andres Kull ja Andrei Inešin olid Vilniuses võidukad, Delfi 4. august 2014
 Andres Kull võitis Žalgiris GP kaevikraja võistluse, G4S Eesti blogi 7. august 2014
 Andres Kull tõusvas vormis, Eesti Laskurliit, 25. august 2014
 Laskmise MM: Kull sai 24. koha, Kiisk Eesti rekordiga 26., Delfi 11. september 2014
 Andres Kull sai Küprose GP-l viienda koha, ERR 15. veebruar 2015
 Andres Kull 26. MK-etapil Al Ainis, Eesti Laskurliit 22. märts 2015
 Andres Kull Araabia Ühendemiraatides olümpiapiletit ei teeninud, Postimees 23. mai 2015
 Andres Kull sai EMil 12. koha, Postimees 7. juuli 2016
 Andres Kull Euroopa meistrivõistlustel esitosinas, Delfi 8. juuli 2016

Eesti laskurid
Sündinud 1970